BSC-LT/ACAData huggingface dataset:
[ca] Carlos Tabernero Holgado, doctor en biologia i coordinador i professor del Màster d'Història de la Ciència: Ciència, Història i Societat, ha publicat el seu llibre: La venganza de la naturaleza, 50 narrativas en torno al medio ambiente. Una obra en la qual reflexiona sobre les múltiples maneres de contar històries sobre la natura i el medi ambient per mitjà del setè art, diferents visions que emanen de la gran diversitat i quantitat de perspectives amb les quals, en un món científic-tecnològic, s'interpreten aquests conceptes.

[en] Carlos Tabernero Holgado, PhD in biology and coordinator and professor of the Master's Degree in History of Science: Science, History and Society, has published his book: La venganza de la naturaleza, 50 narrativas en torno al medio ambiente. A work in which he reflects on the multiple ways of telling stories about nature and the environment through the seventh art, different visions that revolve around the great diversity and quantity of perspectives with which, in a scientific-technological world, these concepts are interpreted.
[ca] Les aportacions realitzades per la comunitat científica durant les darreres dècades apunten a que les emergències derivades del clima seran cada cop més freqüents en els propers anys, de manera que la seva gestió i la velocitat de resposta als danys que causen esdevenen avui en dia un tema clau. Per aquest motiu, el projecte Copernicus ha creat el programa Emergency Management Service (EMS), encarregat de generar cartografia d'avaluació dels danys d'aquests episodis extrems en un període de temps rècord gràcies a l'ús de dades dels satèl·lits de la sèrie Sentinel. Seguint aquest exemple i centrant-se tan sols en els afectes d'episodis d'inundació, aquest projecte pretén crear una eina i una metodologia replicable centrada en l'àmbit Català amb l'objectiu de millorar el coneixement dels danys ocasionats per episodis d'inundacions i així oferir una resposta més ràpida davant l'emergència. La metodologia es basa, per un costat, en el càlcul d'índexs espectrals a partir d'imatges captades pels sensors de satèl·lits de la sèrie Sentinel i, per l'altre, en el creuament d'aquestes dades amb informació cadastral, demogràfica i d'usos del sòl, per conèixer a fons quin ha estat l'abast de l'episodi i aportar a més una perspectiva més social i geogràfica. Aquest estudi suposa noves aportacions en el camp de les inundacions, que evidencien una vulnerabilitat més elevada a aquest tipus d'emergències per part de certs grups de la població.

[en] The contributions made by the scientific community in recent decades suggest that climate-related emergencies will become increasingly frequent in the coming years. Therefore, the management and speed of response to the damages they cause have become a key issue nowadays. For this reason, the Copernicus project has created the Emergency Management Service (EMS), which is responsible for generating damage assessment cartography for these extreme events in a record time frame, thanks to the use of data from the Sentinel satellite series. Following this example and focusing solely on the impacts of flood events, this project aims to create a tool and a replicable methodology focused on the Catalan context, with the objective of improving the understanding of the damages caused by flood episodes and thus offering a faster response to emergencies. The methodology is based, on one hand, on the calculation of spectral indices from images captured by the sensors of the Sentinel satellite series, and on the other hand, on the integration of this data with cadastral, demographic, and land use information to gain in-depth knowledge of the extent of the episode and provide a more social and geographical perspective. This study represents new contributions in the field of floods, which highlight a higher vulnerability to this type of emergencies among certain population groups.
[ca] En aquest estudi es pretén analitzar la repressió efectuada pel govern absolutista de Ferran VII durant la seva segona reinstauració, l'historiograficament anomenada Dècada Ominosa, vers els liberals a Lleida. Mentre que els reialistes van sol·licitar premis i prerrogatives pels serveis prestats en defensa de la Religió i la Monarquia les autoritats absolutistes van implantar de nou la censura, van prohibir qualsevol vestigi de la legislació liberal, van depurar als antics funcionaris constitucionals, als milicians nacionals, als membres de la Junta Patriòtica i als polítics liberals en general. Per tant, el indult i el perdó general de l'any 1824 fou insuficient, sobretot en la mesura que va permetre repressaliar de manera arbitraria a quelcom individu relacionat amb qualsevol espai de poder durant el Trienni Liberal. Finalment cal destacar la exoneració dels drets civils i oficis que van patir figures liberals tan rellevants com els escrivans Marià Hostalrich o Francesc Xavier Soldevila.

[en] In this study one tries to analyze the repression effected by the absolutist government of Fernando VII during his(her,your) second rerestoration(reestablishment), the historiográficamente so called Ominous Decade, towards the liberal ones to Lleida. Whereas the realists requested prizes and prerogatives for the services given in defense of the Religion and the Monarchy the absolutist authorities implanted(implemented) again the censorship, they prohibited any legislative liberal vestige, the former constitutional civil servants purified, to the national militiamen, to the members of the Patriotic Meeting and to the liberal politicians in general. Therefore, the pardon and the general pardon of the year 1824 was insufficient, an overcoat in the measure that allowed to victimize in an arbitrary way any individual related to any space of power during the Liberal Triennium. Finally it is necessary to emphasize the exoneration of the civil laws and the trades(offices) that suffered liberal figures as relevant as the notaries Marià Hostalrich or Francesc Xavier Soldevila.
[ca] El context dels incendis forestals a la Unió Europea (UE) està canviant ràpidament a causa d'elements com l'èxode rural, una gestió forestal insuficient i el canvi climàtic. Tradicionalment, els països del sud d'Europa eren els més afectats, però ara aquest perill s'ha estès a tot el territori europeu. Tot i que els estudis mostren que invertir és més eficient en l'àmbit econòmic, social i seguretat, la UE s'ha centrat principalment en la mitigació i la recuperació.

[en] The context of wildfires in the European Union (EU) is rapidly changing due to elements like rural exodous, insufficient forest management, and climate change. Traditionally, Southern European countries were the most affected, but now this danger has spread across the entire European territory. Although studies show that investing is more efficient economically, socially, and in terms of safety, the EU has primarily focused on mitigation and recovery.
[ca] Crisis econòmiques i riscos naturals interaccionen de maneres molt diferents que no sempre han de ser necessàriament negatives. D'una banda, crisis i riscos poden retroalimentar-se en un sentit negatiu, ja que les persones i els territoris més vulnerables a les calamitats naturals ho són encara més en èpoques de dificultats econòmiques. D'una altra, però, les crisis poden generar oportunitats de canvi que, alhora, incideixen en una millor adaptació als riscos naturals. En aquest article explorem les relacions entre crisi econòmica i riscos com les inundacions i el canvi climàtic a Catalunya, considerant els aspectes positius i negatius esmentats.

[en] Economic crises and natural risks interact in very different ways that are not necessarily always negative. On the one hand, crises and risks can create a negative feedback loop, because the people and places most vulnerable to natural disasters are even more vulnerable in periods of economic hardship. On the other hand however, crises can generate opportunities for change which can in turn lead to better adaptation to natural risks. In this article, we explore the relationship between economic crisis and risks such as floods and climate change in Catalonia, looking at both the positive and negative aspects.
[ca] El desenvolupament de qualsevol persona transcorre per una sèrie de transicions, entre les quals cal assenyalar, per la significació i la complexitat que tenen, la de l'accés a la vida adulta, perquè s'associa amb l'assumpció dels rols que la societat confereix a cadascun dels individus. En el cas dels joves que presenten un trastorn de l'espectre autista (TEA), aquest procés té una importància especial, ateses les característiques de les necessitats que presenten. El trànsit a la vida adulta i la participació social d'aquests joves ha de tenir present la detecció i satisfacció de les seves necessitats per part de l'entorn social. A més, cal potenciar el concepte de qualitat de vida perquè sigui possible una inclusió social de ple dret. Aquest article planteja l'anàlisi de les característiques principals dels joves amb TEA, destacant aquestes necessitats associades al procés de transició i descrivint el model de planificació centrat en la persona (PCP), alhora que té presents les fortaleses i les febleses en el moment d'aplicar-lo als joves amb TEA.

[en] The development of the person goes through a succession of transitions in which, without doubt, one of the most significant and complex is access to adult life, being associated with the assumption of the roles that society, its evolution, gives each individual. In young people with Autistic Spectrum Disorder (ASD) this process is especially important given the features of this pathology. For the transition to adulthood and active social participation of these young, the detection and mitigation of their needs from the social environment is very important, as is to reinforce the concept of quality of life for a full social inclusion. This article presents a brief analysis of the main characteristics of ASD, emphasizing these needs associated with the aforementioned transition process, while describing the model of Person-Centered Planning (PCP), offering strengths and weaknesses in their application with the group mentioned.
[ca] El concepte darrere de "xarxes socials" no és nou - els éssers humans sempre han estat animals socials, buscant maneres de connectar i interactuar entre ells - però ha pres un nou significat a la nostra societat actual. Els llocs de xarxes socials són un fenomen de gran importància; moltes persones se senten millor connectades a la xarxa. Aquest fet, juntament amb el recent augment d'al·lèrgies i intoleràncies alimentàries, tenen una connexió interessant. En els últims anys s'ha convertit en tendència un estil de vida saludable - salut i benestar, tant físic com emocional. El projecte neix enfocat a desenvolupar una eina informàtica per a connectar aquestes persones en una petita xarxa social amb l'objectiu de compartir experiències, coneixements, receptes o fotografies sobre el seu estil de vida en aquestes circumstàncies. Treballar amb aquest estil de vida, qüestions alimentàries i xarxes socials va ser la motivació per al seu desenvolupament. Per tant, l'objectiu principal del projecte és desenvolupar un web multiplataforma disponible per a diferents tipus de dispositius (ordinadors, tauletes o smartphones).

[en] The concepts behind "social networking" are nothing new - humans have always been social beings, looking for ways to connect and interact with each other - but they have taken a new meaning in today's society. Social network sites are a phenomenon of great importance; many people feel better interacting online. This fact, together with the recent increase of people with food allergies and intolerances, have an interesting connection. In recent years the healthy life style has become fashionable - i.e. health and wellness trends and also trends about emotional wellbeing -. The project was born to focus on developing an IT tool to connect people in a little social network in order to share experiences, knowledge, recipes or photographs about their life style in these circumstances. To work with popular lifestyles, food issues and social networks were the motivation in order to start developing it. Therefore, the main objective of the project is to develop a cross platform website available for different kinds of devices (pc, tablets or mobile phones).
[ca] En aquest article es presenta una aproximació a la lectura i l'escriptura en les àrees del currículum que permet als professors AICLE integrar l'ensenyament de continguts disciplinaris i llengua estrangera. La primera secció té com a objectiu ajudar els lectors a percebre les dificultats que comporta per als estudiants el llenguatge abstracte de les disciplines. Per això, es comenten aspectes lingüístics d'un text d'història AICLE de 1r ESO. A continuació es descriu un programa dissenyat per treballar la lectura i l'escriptura en les àrees del currículum, Reading to Learn (Llegir per a aprendre), basat en els gèneres textuals. Aquesta secció descriu les estratègies per a integrar lectura i escriptura a l'aula. S'ofereixen dos exemples, primer la presentació que fa una professora de ciències d'un text de biologia, i després el resultat del treball amb el text de lectura, plasmat en una exposició descriptiva científica, escrit per un estudiant, en el qual s'aprecia l'aprenentatge tant de contingut com del llenguatge científic. L'article acaba amb unes reflexions sobre la pedagogia de Llegir per a aprendre de professors que van participar en seminaris de formació en el marc del projecte europeu Comenius TeL4ELE, i la van implementar a l'aula.

[en] This article presents CLIL teachers with a principled approach to integrating the teaching of content with that of the language of their discipline. First the paper focuses on raising awareness of language, and of the difficulties students experience when reading the abstract language of a subject, by using an example from a CLIL history text from an early secondary class in a school in Spain. It then presents a genre-based programme for working on literacy across the curriculum, Reading to Learn, and describes the different steps a teacher may take to integrate reading and writing into the class activities. The first stage of the programme is illustrated by a CLIL science teacher's introduction of a text to her class, and the final stage, by a text written by a student in the class, showing the result of the teacher's work. In the student text, a science report, we see not only the learning of content but also of the language of the subject. The paper closes with a discussion of the Reading to Learn pedagogy from the perspective of teachers who attended seminars on the method given by the European Comenius project TeL4ELE, and implemented it with their students.
[ca] Treball de Final de Grau de Dret sobre l'evolució històrica de la concepció del nen en la societat i en el dret. Intenta posar de relleu el pas d'un extrem a l'altre en matèria de drets del nen, és a dir, el pas de la consideració del nen com un "homenet" (un home en miniatura), que gairebé no té drets i que sovint és objecte de mals tractaments -els quals no són castigats-, a un nen admès com a persona i subjecte privilegiat de drets "l'interès superior" del qual és positivat per un tractat universal i vinculant: la Convenció dels Drets del Nen (1989).

[en] Final Work Article on the historical evolution of the child's conception in society and in the law. Attempts to emphasize the swing from one extreme to the other on the rights of the child, in other words how the child was at first called "homunculus" (miniature man), without barely any rights and often suffered bad unpunished treatments, and then started to be recognized as a person and privileged subject of rights whose "superior interest" is protected in a universal and binding treaty: the Convention on the Rights of the Child (1989).
[ca] Aquest projecte consisteix en el desenvolupament d'una aplicació per a dispositius mòbils a partir de la generació d'una idea que s'ha batejat com a Trueckee. Trueckee és una plataforma per a l'intercanvi de productes i serveis, utilitzant la metodologia swipe tal i com fan aplicacions com Tinder. D'aquesta manera pretenem que el nostre usuari trobi, a la nostra plataforma, alguna cosa que no tenia en ment i l'aconsegueixi sense la necessitat de pagar amb diners, retornant al "trueque" com a alternativa. Es tracta d'una aplicació on l'usuari ha de pujar un producte o servei per poder ser intercanviat amb els altres, mitjançant un breu formulari. L'usuari en tot moment podrà donar de baixar el contingut que ha pujat. Per al desenvolupament de l'aplicació s'ha utilitzat el llenguatge de programació Java amb el framework Android Studio. Per a la part dels servidors s'utilitza una plataforma externa que esta en el núvol anomenada Backendless, la qual ens permet guardar dades i autentificar als usuaris. El treball inclou, pas a pas, com aquesta idea ha anat agafant forma fins a obtenir una aplicació operativa i intuïtiva.

[en] This project consists in the development of application software for mobile devices resulting from an idea that has been named "Trueckee". Trueckee is a goods and services exchange platform using the "swipe" method as in other application software, such as Tinder. In doing so, we aim at providing our users with a platform where they can find something random and get it without paying money, but reverting back to bartering as an alternative. To use this application software the user must upload a good or service to be exchanged for others, by means of filling a brief form. At all times, the user will be able to take down any uploaded material. This application software has been developed using Java programming language under Android Studio framework. As a server, we have relied on an external, cloud-based platform called Backendless, which provides support for data storage and user authentication. This paper includes step by step how this idea came into being until it became an intuitive application software.
[ca] En aquest treball estudiaré els diferents nivells de mobilitat social intergeneracional a Espanya entre 1998 i 2016 per comunitats autònomes i el perquè d'aquestes diferències. Començaré definint conceptes bàsics sobre la mobilitat social i explicant les tendències recents de la mobilitat intergeneracional a Espanya. A continuació, analitzaré per què la mobilitat social a Espanya no és uniforme i per què certes regions del país tenen més mobilitat que d'altres, utilitzant dades recollides principalment de l'Atles d'Oportunitats de la fundació COTEC al costat d'altres fonts com l'Institut Nacional d'Estadística (INE) i els Ministeris d'Educació i Ciència. També analitzaré les possibles causes d'aquesta heterogeneïtat en termes de polítiques públiques com la despesa en educació, el pes de la indústria o el sector serveis, les taxes d'atur i la quantitat de turisme, entre d'altres. Finalment, proposaré algunes mesures per lluitar contra aquesta heterogeneïtat.

[en] In this paper, I will study the different levels of social intergenerational mobility in Spain between 1998 and 2016 by autonomous communities and the reason behind these differences. I will start by defining basic concepts about social mobility and explaining the recent tendencies of intergenerational mobility in Spain. Then I will analyze why social mobility in Spain is not uniform and why certain regions of the country have more mobility than others using data collected mainly from the Atlas of Opportunity of the COTEC foundation alongside other sources such as the National Statistics Institute (INE) and the Ministries of Education and Sciences. I will also analyze the possible causes for this heterogeneity in terms of public policies such as expenditure on education, weight of the industry or the services sector, unemployment rates, and quantity of tourism among others. Finally, I will propose some measures to fight against this heterogeneity.
[ca] En el present article es realitza una revisió de la literatura que aborda la gestió de la Responsabilitat Social Corporativa (RSC), amb l'objectiu de realitzar una proposta de model teòric de la gestió de la RSC. En l'actual panorama empresarial en què ens trobem amb una creixent desconfiança cap a les organitzacions i l'arribada d'una nova relació multilateral entre les empreses i els seus stakeholders, la instauració d'un model de gestió de la RSC permet a les organitzacions donar resposta als interessos dels seus stakeholders i restablir la confiança en la ciutadania.

[en] In the present article a review of the literature dealing with the management of Corporate Social Responsibility (CSR) is carried out, with the aim of making a proposal for a theoretical model of CSR management. In the current business landscape in which we find a growing distrust of organizations and the arrival of a new multilateral relationship between companies and their stakeholders, the establishment of a CSR management model allows organizations to respond to interests of its stakeholders and restore confidence in citizenship.
[ca] Les serralades Bètiques estan caracteritzades per contenir dipòsits de mineralogies diverses d'interès econòmic. Un neguit d'uns geòlegs locals va portar a l'empresa Basti Resources a fer una exploració de la cerca de metalls preciosos com l'or i la plata amb coure associat. Arran de les investigacions que l'empresa va portar a terme durant 10 anys (1999-2009), va sorgir l'interès propi de caracteritzar una mineralització que fins el moment no ha estat reportada tant en detall. Els resultats de l'estudi de la paragènesi, així com els coneixements previs a escala més regional, han servit per acabar de definir una línia d'evolució metalogenètica. La mineralització principalment important són uns filons d'Au-Cu que es troben dispersos a una profunditat variable respecte la superfície de 40 metres, a la serralada dels Filabres, tocant a la vall de Fiñana. La mineralització filoniana porta associada una disseminació local de sulfurs i posteriorment registra una fase d'alteració supergènica de carbonats de coure i òxids i hidròxids de ferro. La gènesi del dipòsit és comparable amb la dels jaciment del complex volcànic de Cabo de Gata. L'absència però, a Fiñana, de materials volcànics en contacte, porta a plantejar un sistema hidrotermal facilitat per falles a escala regional que comunicarien parts directament influenciades pel vulcanisme amb parts més pobres en metalls en dissolució. Així, la mineralització seria fruit de la precipitació de metalls portats com a complexos en solució en fluids hidrotermals provinents d'àrees més o menys properes i en contacte amb les unitats tectono-estratigràfiques del complex Nevado-Filábride.

[en] The Betic Ranges are characterized by containing several mineral deposits of economic interest. A hunch from local geologists led the company Basti Resources to explore for precious metals, like gold and silver, with associated copper. Following investigations conducted business in the region for 10 years (1999-2009); thus emerged my interest to characterize the mineralization that, so far, had not been reported in detail. The results of studying the mineral paragenesis and prior knowledge of the geology at a regional scale have served to define the metallogenic evolution. The most significant mineralization corresponds to Au-Cu deposits that are scattered at a variable depth, from the surface to 40 meters, in the mountains of the Filabres, touching Fiñana Valley. The mineralized veins ar associated with a local spread of disseminated sulfides and record a later phase of supergene alteration with copper carbonates and iron oxides and hydroxides. The genesis of the deposit seems to be comparable to those of the volcanic complex of Cabo de Gata. However, the absence of volcanic materials in Fiñana leads to genetic model with a hydrothermal system conditioned by regional scale faults, some in direct connection with volcanism and some metal-poorer parts carrying other types of solutions. Thus, mineralization would result from the precipitation of metals from complexes carried in hydrothermal fluids from more or less nearby areas and the tectono-stratigraphic units of the Nevado-Filabride complex.